Σχεδιάγραμμα για τις ενότητες: Τα αντιβενιζελικά κόμματα - Τα αριστερά κόμματα –Το Σοσιαλιστικό Κόμμα
Τα αντιβενιζελικά κόμματα
Τα χαρακτηριστικά των αντιβενιζελικών κομμάτων 
-Ως αντιβενιζελικά θεωρούνταν τα κόμματα της αντιπολίτευσης. Παρά τις διαφορές που υπήρχαν ανάμεσά τους, τα ένωνε ένας συντηρητικός προσανατολισμός.
-Πάντως δεν ήθελαν να επιστρέψουν στην προ του  1909 κατάσταση. Ως προς αυτό δε διέφεραν κατ’ αρχήν από τους Φιλελευθέρους.
-Διέφεραν όμως στο εύρος των σχεδιαζόμενων μεταρρυθμίσεων και στις μεθόδους άσκησης της πολιτικής. Οι Αντιβενιζελικοί απεχθάνονταν τη διαρκή παρέμβαση του κράτους, επειδή εκτός των άλλων , αυτή θα είχε ως αποτέλεσμα την ενίσχυση της εκτελεστικής εξουσίας.
-Δεν είχαν μακροπρόθεσμη πολιτική, αντίθετα επικέντρωναν την προσοχή τους στην επίλυση επίκαιρων προβλημάτων. 
-Τα αντιβενιζελικά κόμματα εξελίχθηκαν σε κόμματα υπεράσπισης των συμφερόντων που κινδύνευαν από τους Φιλελεύθερους. Η σύγκρουση με τους Φιλελεύθερους τα οδηγούσε σε διαρκώς συντηρητικότερες θέσεις. 
-Από τα αντιβενιζελικά κόμματα, τα πιο αδιάλλακτα ήταν τα κόμματα του Δημητρίου Ράλλη και του Κυριακούλη Μαυρομιχάλη, ενώ το κόμμα του Γεωργίου Θεοτόκη ήταν πιο διαλλακτικό.
Το ραλλικό κόμμα
-Το ραλλικό κόμμα ήταν αντίθετο προς τον εκσυγχρονισμό του κράτους.
-Ήταν κατά της ισχυρής εκτελεστικής εξουσίας, όπως αυτή δημιουργήθηκε κατά τα τέλη του 19ου αιώνα και όπως το απαιτούσε η μεταρρυθμιστική πολιτική των Φιλελευθέρων.
- Υποστήριζε ότι το Κοινοβούλιο έπρεπε να έχει ισχυρή θέση στο πολιτικό σύστημα. Στο πρόσωπο του βασιλιά όμως, έβλεπε το σύμβολο της εθνικής ενότητας που ξεπερνούσε τα σύνορα της χώρας.
-Απευθυνόταν κυρίως στα μεσαία και κατώτερα στρώματα των πόλεων καθώς και στους μικροκαλλιεργητές δεδομένου ότι η οικονομική πολιτική των Φιλελευθέρων έδειχνε να ευνοεί κυρίως τα ανώτερα αστικά στρώματα.
-Ζητούσε ενίσχυση της παραγωγής και αύξηση των θέσεων εργασίας, ώστε με την οικονομική ανάπτυξη α)να εξευρεθούν τα χρήματα για εξοπλισμούς β)να καταπολεμηθεί η διαφθορά και η πατρωνία των κομμάτων. Πάντως το ραλλικό κόμμα δεν είχε κάποιο συγκροτημένο πρόγραμμα για την οικονομική ανάπτυξη.

Το Εθνικό κόμμα του Κυριακούλη Μαυρομιχάλη
-Το Εθνικό Κόμμα του Κ. Μαυρομιχάλη δε διέφερε από το ραλλικό. 
-Οι εκπρόσωποί του προσπαθούσαν να εκμεταλλευτούν τη συμμετοχή του αρχηγού τους στα πολιτικά πράγματα μετά το κίνημα του 1909 
-Υποστήριζαν την «Ανόρθωση» που κατά την εκτίμησή τους δεν μπορούσαν να υλοποιήσουν οι Βενιζελικοί.

Το θεοτοκικό κόμμα
-Το κόμμα του Γεώργιου Θεοτόκη ήταν το πιο μετριοπαθές από τα άλλα δύο και ζητούσε να διορθώσει αυτά που θεωρούσε λάθη των Φιλελευθέρων.
-Συμφωνούσε με την πάση θυσία αύξηση των εξοπλισμών και ζητούσε φορολογικές ελαφρύνσεις για τους μικροεισοδηματίες.
-Από το κίνημα στο Γουδί έως τη συνταγματική κρίση του 1915, μεταξύ των αντιβενιζελικών κομμάτων το θεοτοκικό κόμμα είχε τη μεγαλύτερη βάση και έτσι αποτέλεσε τον πυρήνα των Αντιβενιζελικών.
				Τα αριστερά κόμματα
Χαρακτηριστικά των αριστερών κομμάτων
-Τα αριστερά κόμματα αρχικά ήταν ομάδες με σοσιαλιστικές ιδέες, συνήθως ξένες προς την κοινωνική βάση στην οποία ήθελαν να απευθυνθούν και αντιμετώπιζαν δυσκολίες συνεννόησης και κομματικής συσπείρωσης.
Η Κοινωνιολογική Εταιρεία
-Σοβαρότερη από όλες αυτές τις ομάδες ήταν η Κοινωνιολογική Εταιρεία, η οποία ξεκίνησε από μερικούς διανοούμενους ως αριστερός μεταρρυθμιστικός σύνδεσμος με στόχο να προπαγανδίσει πολιτικές θέσεις και στη συνέχεια να ιδρύσει κόμμα.
-Επιζητούσε για όλα τα μέλη της κοινωνίας α)ισότητα ευκαιριών β)κοινωνικοποίηση των μέσων παραγωγής και γ)διανομή των αγαθών ανάλογα με τις ανάγκες καθενός, πράγμα που θα μπορούσε να υλοποιηθεί με τη σταδιακή αναμόρφωση της οικονομίας και τη συνταγματική μεταβολή.
-Για να επιτευχθούν αυτοί οι στόχοι έπρεπε να οργανωθούν οι εργάτες σε επαγγελματικές ενώσεις και να ιδρύσουν κόμμα.

Το Λαϊκό Κόμμα του Αλέξανδρου Παπαναστασίου
-Πράγματι στα μέσα του 1910 οι Κοινωνιολόγοι ίδρυσαν το Λαϊκό Κόμμα με αρχηγό τον Αλέξανδρο Παπαναστασίου.
-Βασικές προγραμματικές δηλώσεις του ήταν η αναμόρφωση του πολιτικού συστήματος και η επιβολή αρχών κοινωνικής δικαιοσύνης.
-Στις δεύτερες εκλογές του 1910 εξελέγησαν 7 υποψήφιοι του κόμματος, οι οποίοι παρείχαν κριτική υποστήριξη στους Φιλελεύθερους 
				Το Σοσιαλιστικό Κόμμα
Τα αίτια δημιουργίας του ΣΕ.Κ.Ε
-α)οι υψηλοί δείκτες ανεργίας και β) οι άθλιες συνθήκες εργασίας και διαβίωσης των εργατών οδήγησαν σε έντονη πολιτικοποίησή τους κατά τη δεύτερη δεκαετία του 20ου αιώνα.
-Οι συνθήκες έδιναν την εντύπωση ότι οι πλούσιοι γίνονταν πλουσιότεροι και οι φτωχοί φτωχότεροι.
Το Σ.Ε.Κ.Ε.
-Το 1918 ιδρύθηκε το Σοσιαλιστικό Εργατικό Κόμμα Ελλάδος από συνέδριο σοσιαλιστών.
-Βασικές θέσεις του προγράμματός του ήταν α)δημοκρατία β) παροχή εκλογικού δικαιώματος στις γυναίκες γ)αναλογικό εκλογικό σύστημα δ) εθνικοποίηση των μεγάλων πλουτοπαραγωγικών πηγών.
-Σχετικά με την εξωτερική πολιτική ζητούσε ειρήνη χωρίς προσάρτηση εδαφών, βασισμένη στο δικαίωμα αυτοδιάθεσης των λαών. Τα προβλήματα που αφορούσαν αμφισβητούμενα εδάφη, θα λύνονταν με δημοψηφίσματα.
-Το Σ.Ε.Κ.Ε. ήταν το πιο αυστηρά οργανωμένο κόμμα.
-Ως το 1917 ήταν υπέρ της κοινοβουλευτικής δημοκρατίας. Σταδιακά απομακρύνθηκε από αυτή υιοθετώντας την αρχή της δικτατορίας του προλεταριάτου.
Το 1924 μετονομάστηκε σε Κομμουνιστικό Κόμμα  Ελλάδος (Κ.Κ.Ε.)
